[{"text_idx": "#000000", "text": "14.10.2009 toimus Pa\u0308rnu lasteaias Mai meelte arendamise kogemuspa\u0308ev o\u0303petajalt o\u0303petajale, mis kandis nimetust \u201cSu\u0308gis o\u0303pperadadel\u201d. Kogemuspa\u0308eva viisid la\u0308bi oma lasteaia kuus o\u0303petajat."}, {"text_idx": "#000001", "text": "Mai lasteaias on u\u0308heks o\u0303ppekasvatuse suunaks meelte arendamine ja o\u0303ueso\u0303pe. Seeto\u0303ttu toimuvad mitmedki lastega la\u0308biviidavad tegevused lasteaia o\u0303pperadadel. Lasteaial on kolm o\u0303pperada. Esimene rada kulgeb lasteaia o\u0303uealal. See on mo\u0303eldud lastele enamlevinud puude ja po\u0303o\u0303saste tundmao\u0303ppimiseks. Teine va\u0308heke pikem rada kulgeb mere a\u0308a\u0308rde ja kolmas la\u0308hedalasuvasse metsa. See on ko\u0303ige pikem ja mo\u0303eldud vanematele lastele, kus on vo\u0303imalus tutvuda rannaa\u0308a\u0308rse metsataimestikuga."}, {"text_idx": "#000002", "text": "Kogemuspa\u0308eva eesma\u0308rgiks oli uutele o\u0303petajatele o\u0303pperadade tutvustamine ning lastega la\u0308biviidavate ma\u0308ngude jm tegevuste la\u0308biviimine. Kohaletulnud o\u0303petajad jaotati kahte gruppi. U\u0308ks grupp o\u0303petajaid la\u0308ks metsarajale ning kuna Mai lasteaed asub mere vahetus la\u0308heduses, siis teine grupp o\u0303petajaid mererajale."}, {"text_idx": "#000003", "text": "Metsarajale paluti kaasa vo\u0303tta ka\u0308a\u0308rid, paberkotike ja istumisalus. U\u0308lesandeks oli o\u0303pperajal olles kaasa korjata vo\u0303imalikult erinevaid taimi ja taimeosasid. Rajal korjati kaasa puukoort ja heina, millest valmistati laevu ja pokusid. Selleks, et matka lo\u0303busamaks muuta ra\u0308a\u0308giti erinevate puude juures muistendeid puude vo\u0303i taimede kohta ja esitati ka mo\u0303istatusi. Po\u0303o\u0303saste juures sooritati katse valge linaga. Lina asetati po\u0303o\u0303sa alla ja raputati po\u0303o\u0303sast. Linale kukkunud putukaid uuriti luubiga. Metsarajal joonistati kriitidega puukoorepilte ja kuulati erinevaid loodusha\u0308a\u0308li. Ko\u0303ige lo\u0303puks toimus kaasakorjatud taimedega pildi joonistamine. Va\u0308rvidena kasutati taimede erinevaid osasid (lehti, o\u0303isi, varsi jms)."}, {"text_idx": "#000004", "text": "Grupile, kes suundus mere a\u0308a\u0308rde jaotati otsimislehed ja paberist kotikesed, kuhu tuli korjata esemeid nii, et ei kahjustaks u\u0308mbritsevat loodust. Esemeid tuli korjata nii teel mere a\u0308a\u0308rde, kui ka mererannas. O\u0303pperajal tutvustati seal kasvavaid taimi muistendite, legendide ja rahvapa\u0308raste nimetuste kaudu. Ra\u0308a\u0308giti erinevate taimede kasutamisest rahvameditsiinis. Ko\u0303ige enam aga ma\u0308ngiti ma\u0308nge erinevate meelte kasutamiseks. Ma\u0308ngud olid eelko\u0303ige seotud na\u0308gemis- ja kuulmista\u0308helepanu arendamiseks, et lapsed o\u0303piksid u\u0308mbritsevat loodust paremini vaatlema ja tunnetama. Mere a\u0308a\u0308res oli ku\u0308llalt ruumi ka erinevate liikumisma\u0308ngude ma\u0308ngimiseks (\u201cMeri ja maa\u201d) ning hea vo\u0303imalus lastele silmapiiri tutvustamiseks. Liiv on suurepa\u0308raseks vahendiks ka kevad-suvisel ajal voolimiseks. Kaasakorjatud materjalist tuli matkarajalt naastes teha mahalaotud ra\u0308tikule pilt ja seda kirjeldada."}, {"text_idx": "#000005", "text": "Matkaradadelt saabudes ootas ko\u0303iki o\u0303petajaid meeldiv u\u0308llatus. Lasteaia saalis oli kaetud laud, kus termostes auras erinevatest ravimtaimedest valmistatud kuum tee. Lisaks sai mekkida meie metsades leiduvatest marjadest keedetud moose (pohla-, jo\u0303hvika-, mustika-ja pihlakamoos). Tehti ettekanne erinevate ravitaimede kasutamisviisidest ja nende tervendavast mo\u0303just."}, {"text_idx": "#000006", "text": "Kuum tee kulus ko\u0303igile marjaks a\u0308ra, sest etteplaneeritud matkapa\u0308eval oli ilm va\u0308ga tormine ja jahe. Sellegipoolest o\u0303nnestus kogemuspa\u0308eva la\u0308biviimine, kus tutvustati uusi ja tuletati meelde ka vanu ma\u0308nge ning tegevusi, mida saab lastega la\u0308bi viia. Seekordne meelte arendamine toimus tormises su\u0308gisilmas kuid ro\u0303hutati, et igal o\u0303pperajal saab tegevusi la\u0308bi viia iga ilmaga ja igal aastajal, et lapsed ma\u0308rkaksid looduses toimuvaid muutusi."}]